《一笑》
元代·方回

棘为篱落板为扉，堂上春山碧四围。
前后相承花百种，往来自在燕双飞。
卖田不耻因偿偿，耽酒无厌更典衣。
人道家贫诗却富，先生一笑久忘机。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。